Document ID: 32002D0133

Komission päätös,
tehty 18 päivänä helmikuuta 2002,
jäsenvaltioiden mahdollisuudesta pidentää uusien tehoaineiden karfentratsonietyylin, sinidon-etyylin, syhalofoppi-butyylin, etoksisulfuronin, famoksadonin, flatsasulfuronin, flufenasetin, flumioksasinin, flurtamonin, fostiasaatin, isoksaflutolin, metalaksyyli-M:n, prosulfuronin, Pseudomonas chlororaphiksen, kinoksifeenin, Spodoptera exigua -monisärmiöviruksen ja sulfosulfuronin väliaikaisia lupia koskevaa määräaikaa
(tiedoksiannettu numerolla K(2002) 517)
(ETA:n kannalta merkityksellinen teksti)
(2002/133/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2001/87/EY(2), ja erityisesti sen 8 artiklan 1 kohdan neljännen alakohdan,
sekä katsoo seuraavaa:
(1) Direktiivin 91/414/ETY 6 artiklan 2 kohdan mukaisesti Ranska vastaanotti 14 päivänä helmikuuta 1996 FMC Europe NV:ltä hakemuksen karfentratsonietyyli-nimisen tehoaineen sisällyttämisestä direktiivin 91/414/ETY liitteeseen I. Komission päätöksessä 97/362/EY(3) vahvistettiin, että asiakirja-aineisto oli täydellinen, toisin sanoen sen voitiin periaatteessa katsoa täyttävän direktiivin liitteissä II ja III säädetyt tietovaatimukset.
(2) Yhdistynyt kuningaskunta vastaanotti samanlaisen sinidon-etyyliä koskevan hakemuksen BASF AG:ltä 28 päivänä huhtikuuta 1997. Tämä hakemus todettiin täydelliseksi komission päätöksessä 98/398/EY(4).
(3) Italia vastaanotti samanlaisen syhalofoppi-butyylia koskevan hakemuksen Dow AgroSciensesilta 30 päivänä huhtikuuta 1997. Tämä hakemus todettiin täydelliseksi komission päätöksessä 98/242/EY(5).
(4) Italia vastaanotti samanlaisen etoksisulfuronia koskevan hakemuksen AgrEvolta (nykyisin Aventis Crop Sciences) 3 päivänä heinäkuuta 1996. Tämä hakemus todettiin täydelliseksi komission päätöksessä 97/591/EY(6).
(5) Ranska vastaanotti samanlaisen famoksadonia koskevan hakemuksen Du Pont de Nemours'lta 2 päivänä lokakuuta 1996. Tämä hakemus todettiin täydelliseksi komission päätöksessä 97/591/EY.
(6) Espanja vastaanotti samanlaisen flatsasulfuronia koskevan hakemuksen ISK Biosciencesilta 16 päivänä joulukuuta 1996. Tämä hakemus todettiin täydelliseksi komission 97/865/EY(7).
(7) Ranska vastaanotti samanlaisen flufenasetia koskevan hakemuksen Bayer SA:lta 1 päivänä helmikuuta 1996. Tämä hakemus todettiin täydelliseksi päätöksessä 97/362/EY.
(8) Ranska vastaanotti samanlaisen flumioksasinia koskevan hakemuksen Sumitomo Chemicals Agro Europe SA:lta 12 päivänä heinäkuuta 1996. Tämä hakemus todettiin täydelliseksi komission päätöksessä 97/631/EY(8).
(9) Ranska vastaanotti samanlaisen flurtamonia koskevan hakemuksen Rhone-Poulenc Agro Francelta (nykyisin Aventis Crop Sciences) 15 päivänä helmikuuta 1994. Tämä hakemus todettiin täydelliseksi komission päätöksessä 96/341/EY(9).
(10) Yhdistynyt kuningaskunta vastaanotti samanlaisen fostiasaattia koskevan hakemuksen ISK Biosciencesilta 5 päivänä maaliskuuta 1996. Tämä hakemus todettiin täydelliseksi päätöksessä 97/362/EY.
(11) Alankomaat vastaanotti samanlaisen isoksaflutolia koskevan hakemuksen Rhone-Poulenc Agro Francelta (nykyisin Aventis Crop Sciences) 6 päivänä maaliskuuta 1996. Tämä hakemus todettiin täydelliseksi komission päätöksessä 96/524/EY(10).
(12) Belgia vastaanotti samanlaisen metalaksyyli-M:ää koskevan hakemuksen Novartis Crop Protectionilta (nykyisin Syngenta) 9 päivänä helmikuuta 1996. Tämä hakemus todettiin täydelliseksi päätöksessä 97/591/EY.
(13) Ranska vastaanotti samanlaisen prosulfuronia koskevan hakemuksen Novartis Crop Protectionilta (nykyisin Syngenta) 14 päivänä toukokuuta 1995. Tämä hakemus todettiin täydelliseksi komission päätöksessä 97/137/EY(11).
(14) Ruotsi vastaanotti samanlaisen Pseudomonas chlororphista koskevan hakemuksen Svenska Lantmännenilta (nykyisin BioAgri) 15 päivänä joulukuuta 1994. Tämä hakemus todettiin täydelliseksi komission päätöksessä 97/248/EY(12).
(15) Yhdistynyt kuningaskunta vastaanotti samanlaisen kinoksifeenia koskevan hakemuksen Dow Elanco Europelta (nykyisin Dow Agro Sciences) 1 päivänä elokuuta 1995. Tämä hakemus todettiin täydelliseksi komission päätöksessä 96/457/EY(13).
(16) Alankomaat vastaanotti samanlaisen Spodoptera exigua -monisärmiövirusta koskevan hakemuksen Biosysilta 24 päivänä huhtikuuta 1997. Tämä hakemus todettiin täydelliseksi komission päätöksessä 97/865/EY(14).
(17) Irlanti vastaanotti samanlaisen sulfosulfuronia koskevan hakemuksen Monsantolta 24 päivänä huhtikuuta 1997. Tämäkin hakemus todettiin täydelliseksi päätöksessä 97/865/EY.
(18) Tällainen tietojen täydellisyyden varmistaminen oli tarpeen, jotta asiakirjoja voitaisiin tarkastella yksityiskohtaisesti ja jotta jäsenvaltioilla olisi mahdollisuus myöntää kyseessä olevaa tehoainetta sisältäville kasvinsuojeluaineille väliaikainen lupa enintään kolmeksi vuodeksi siten, että direktiivin 91/414/ETY 8 artiklan 1 kohdassa säädettyjä edellytyksiä noudatetaan, erityisesti edellytystä tehdä yksityiskohtainen arviointi tehoaineesta ja kasvinsuojeluaineesta direktiivin vaatimusten mukaisesti.
(19) Näiden seitsemäntoista tehoaineen vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan mukaisesti kunkin hakijan ehdottamien käyttötarkoitusten osalta. Esittelevät jäsenvaltiot toimittivat komissiolle tehoaineita koskevat arvioluonnokset 14 päivänä toukokuuta 1998 (karfentratsonetyyli), 1 päivänä marraskuuta 1998 (sinidon-etyyli), 30 päivänä marraskuuta 1998 (syhalofoppi-butyyli), 20 päivänä toukokuuta 1997 (etoksisulfuroni), 5 päivänä elokuuta 1998 (famoksadoni), 3 päivänä elokuuta 1999 (flatsasulfuroni), 6 päivänä tammikuuta 1998 (flufenaseti), 20 päivänä tammikuuta 1998 (flumioksasini), 21 päivänä toukokuuta 1997 (flurtamoni), 18 päivänä maaliskuuta 1998 (fostiasaatti), 26 päivänä helmikuuta 1997 (isoksaflutoli), 27 päivänä heinäkuuta 1999 (metalaksyyli-M), 18 päivänä tammikuuta 1999 (prosulfuroni), 7 päivänä huhtikuuta 1998 (Pseudomonas chlororaphis), 11 päivänä lokakuuta 1996 (kinoksifeeni), 19 päivänä marraskuuta 1999 (Spodoptera exigua -monisärmiövirus) ja 2 päivänä huhtikuuta 1998 (sulfosulfuroni).
(20) Asiakirja-aineiston arviointia ei ole mahdollista saattaa loppuun edellä mainituissa hakemusten täydellisyyttä koskevissa päätöksissä säädettyinä määräaikoina, koska asiakirjojen tutkiminen on edelleen kesken sen jälkeen, kun esittelevät jäsenvaltiot ovat toimittaneet arvioluonnokset.
(21) Koska arvioinneissa ei toistaiseksi ole ilmennyt mitään välittömiä huolenaiheita, jäsenvaltioiden olisi sallittava pidentää näitä tehoaineita sisältäville kasvinsuojeluaineille myönnettyjä väliaikaisia lupia 24 kuukauden ajan direktiivin 91/414/ETY 8 artiklan mukaisesti, jotta asiakirjojen tutkimista voitaisiin jatkaa. Tämän 24 kuukauden ajan pitäisi olla riittävä arviointi- ja päätösmenettelyn saattamiseksi loppuun, jotta kummankin tehoaineen mahdollisesta sisällyttämisestä liitteeseen I voidaan tehdä päätös.
(22) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltiot voivat pidentää uusien tehoaineiden karfentratsonietyylin, sinidon-etyylin, syhalofoppi-butyylin, etoksisulfuronin, famoksadonin, flatsasulfuronin, flufenasetin, flumioksasinin, flurtamonin, fostiasaatin, isoksaflutolin, metalaksyyli-M:n, prosulfuronin, Pseudomonas chlororaphiksen, kinoksifeenin, Spodoptera exigua -monisärmiöviruksen ja sulfosulfuronin väliaikaisten lupien voimassaoloaikaa enintään 24 kuukautta tämän päätöksen tekopäivästä alkaen.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä helmikuuta 2002.

Labels: 7
0
3
6